open-index/open-wikipedia-markdown huggingface dataset:
Ρασαμπάλι

Το **Ρασαμπάλι **(Όντια: ରସାବଳି, IAST: rasābaḷi) είναι  γλυκό πιάτο από την Οντίσα στην Ινδία. Το Ρασαμπάλι προσφέρεται στον Μπαλαντεβτζιού, και προέρχεται από το ναό Μπαλαντεβτζιού της Κεντραπάρα. Είναι ένα από τα Τσαπάνα μπόγκα του ναού Τζαγκανάθ.

Αποτελείται από βαθιά τηγανητά πεπλατυσμένα καστανοκόκκινα μπιφτέκια από τσχένα (τυρί του αγρότη), που είναι εμποτισμένο με συμπυκνωμένο, ζαχαρούχο γάλα (ράμπρι). Η επιπέδωση του τσχένα σε μπιφτέκια μεγέθους φοίνικα γίνεται προκειμένου να τους επιτραπεί να απορροφήσουν το γάλα πιο εύκολα. Το πηγμένο γάλα επίσης συνήθως καρυκεύεται ελαφρά με θρυμματισμένο κάρδαμο.

## Δείτε επίσης

* Τσχένα γκάτζα
* Ρασαγκόλλα
* Τσχένα πόντα
* Χίρα σαγκάρα
* Τσχένα χίρι
* Τσχένα τζαλέμπι

## Παραπομπές


## Εξωτερικοί σύνδεσμοι

* http://spicezee.zeenews.com/gourmet/story317.htm 

Κατηγορία:Τρόφιμα με βάση το τυρί
Κατηγορία:Κουζίνα των Όντια
Λιαπαίικα Αχαΐας

Τα **Λιαπαίικα** (εναλλακτική γραφή: **Λιαπέικα**) είναι οικιστική περιοχή της γεωγραφικής περιφέρειας της Βούντενης του Δήμου Πατρέων.

Βρίσκονται στις βορειοδυτικές υπώρειες του Παναχαϊκού όρους, σε υψόμετρο περίπου 250 μέτρων, στην ευρύτερη περιοχή των Πατρών, νότια (Ν) του οικισμού της Βούντενης και σε μικρή απόσταση από αυτόν, καθώς και ανατολικά-βορειοανατολικά (ΑΒΑ) της πόλης της Πάτρας, απέχοντας από το κέντρο της περί τα 8 χιλιόμετρα. Εγγύς των Λιαπαίικων, πέραν της Βούντενης, βρίσκεται το χωριό Μπάλας άνωθεν στα ανατολικά, καθώς και η περιοχή των Άνω Συχαινών κάτωθεν στα δυτικά.

Δίπλα στην οικιστική τοποθεσία των Λιαπαίικων βρίσκεται το Μυκηναϊκό Πάρκο Πατρών, ενώ την περιοχή διασχίζει η οδός *Λιαπαίιων* η οποία σταματά έξω από τον αρχαιολογικό χώρο ενώ το άλλο άκρο της καταλήγει στη Βούντενη.

## Δείτε επίσης
* Σκιόεσσα (Βούντενη) Αχαΐας

## Εξωτερικοί σύνδεσμοι
*Βούντενη (Αμυγδαλιά - Λιαπέικα) - Αρχαιολογικός χώρος . monuments.hpclab.ceid.upatras.gr. Ανακτήθηκε: 12/07/2018.

Κατηγορία:Συνοικίες της Πάτρας
Κατηγορία:Χωριά της περιφερειακής ενότητας Αχαΐας
Άκκα Λαρεντία

Η **Άκκα Λαρεντία** (*Acca Larentia*), σπανιότερα αναφερόμενη ως **Άκκα Λαρεντίνα** (*Acca Larentina*), ήταν γυναίκα και αργότερα θεά της ρωμαϊκής μυθολογίας, η οποία εορταζόταν στις 23 Δεκεμβρίου.

## Θετή μητέρα
Στην κυρίαρχη μυθολογική παράδοση (αυτή του Λικίνιου Μάκερ και άλλων πηγών), η Λαρεντία ήταν σύζυγος του βοσκού Φαυστύλου, με τον οποίο υιοθέτησαν τους ιδρυτές της Ρώμης Ρώμο και Ρωμύλο, τους οποίους λέγεται ότι η Λαρεντία είχε σώσει όταν ρίχτηκαν στον Τίβερη με διαταγή του Αμουλίου. Η Άκκα Λαρεντία είχε 12 δικούς της γιους και όταν πέθανε ο ένας τους, ο Ρωμύλος πήρε τη θέση του και με τους υπόλοιπους 11 ίδρυσε την αδελφότητα των Αρβάλων (Fratres Arvales).

## Ευεργέτιδα της Ρώμης
Μία άλλη παράδοση αναφέρει ότι η Λαρεντία ήταν πανέμορφη και περίφημη κόρη με περίπου την ίδια ηλικία με τους Ρώμο και Ρωμύλο, που έζησε κατά τη βασιλεία του Άνκου Μαρκίου. Δόθηκε στον Ερκούλο (τον αντίστοιχο ήρωα-θεό με τον Ηρακλή της ελληνικής μυθολογίας) ως έπαθλο ενός παιχνιδιού με ζάρια από τον φρουρό του ναού του, και κλειδώθηκε μέσα στον ναό. Όταν ο θεός δεν τη χρειαζόταν πλέον, τη συμβούλευσε να παντρευτεί τον πρώτο άνδρα που θα συναντούσε καθώς θα έβγαινε έξω εκείνο το πρωινό. Αυτός ο άνδρας ήταν ένας πλούσιος Ετρούσκος ονόματι Καρούτιος (ή Ταρούτιος κατά τον Πλούταρχο). Αργότερα η Λαρεντία κληρονόμησε όλη την περιουσία του και την κληροδότησε στον ρωμαϊκό λαό. Ο βασιλιάς Άνκος σε ένδειξη ευγνωμοσύνης επέτρεψε να ταφεί το σώμα της στο Βελάμπρουμ και θέσπισε μία νέα ετήσια εορτή, τα **[[Λαρεντάλια]]** ή **Ακκάλια**, στις 23 Δεκεμβρίου, κατά τα οποία προσφέρονταν θυσίες υπέρ των Λαρήτων.

Ο Πλούταρχος γράφει καθαρά ότι αυτή η Λαρεντία ήταν διαφορετικό πρόσωπο από την Λαρεντία που υπήρξε σύζυγος του Φαυστύλου, αν και άλλοι συγγραφείς, όπως ο Λικίνιος Μάκερ, συσχετίζουν τις ιστορίες τους σαν να ήταν η ίδια γυναίκα.

## Εταίρα
Σύμφωνα με μία τρίτη παράδοση, η Λαρεντία δεν ήταν ούτε η σύζυγος του Φαυστύλου, ούτε η συνοδός του Ερκούλου, αλλά μία πόρνη που αποκαλείτο «Lupa» («Λούπα») από τους βοσκούς (κατά κυριολεξία «λύκαινα», αλλά η λέξη είχε και την έννοια της εταίρας). Η Λούπα άφησε την περιουσία που είχε συγκεντρώσει από την πορνεία στον ρωμαϊκό λαό.

## Σύνδεση με Λάρητες και συμβολισμός
Ανεξαρτήτως των διάφορων εκδοχών για την Άκκα Λαρεντία, φαίνεται βέβαιο πως ο μύθος της είχε προέλευση από τους Ετρούσκους και συνδεόταν με τη λατρεία των Λαρήτων. Αυτή η σύνδεση φαίνεται και από τον αριθμό των γιων της, που αντιστοιχεί σε αυτόν των Λαρήτων.

Παρόμοια με την Κέρες, την Τέρρα, τη Φλόρα και άλλες θεότητες, η Άκκα Λαρεντία συμβόλιζε τη γονιμότητα της γης, ιδίως των αγρών της Ρώμης και των φυτειών τους. Ταυτίζεται επίσης με τη Νύμφη Λαρούνδη (ή Λάρα ή Μούτα) και με τη Mana Genita.

## Παραπομπές


Κατηγορία:Θεότητες της ρωμαϊκής μυθολογίας
Κατηγορία:Αρχαίες εταίρες
Αγία Παρασκευή Ευρυτανίας

Η **Αγία Παρασκευή** είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας σε υψόμετρο 740 μέτρων.

## Γεωγραφία - Ιστορία
Η Αγία Παρασκευή είναι κτισμένη σε ομαλή και προσήλια πλαγιά με πολλά νερά. Λόγω της ευνοϊκής τοποθεσίας της στην περιοχή υπήρχαν τα καλύβια των κατοίκων των Δομιανών, οι οποίοι στη συνέχεια άρχισαν να κτίζουν σπίτια και μόνιμες κατοικίες δημιουργώντας έτσι τον σημερινό οικισμό. Το χωριό βρίσκεται δίπλα στην επαρχιακή οδό Καρπενησίου - Νεράιδας Καρδίτσας και απέχει 29 χλμ. από το Καρπενήσι στα βόρεια και 7,5 χλμ. από τους Δομιανούς στα δυτικά. Ενδιαφέρον αξιοθέατο είναι η εκκλησία της Αγίας Παρασκευής που κτίστηκε το 1850. Είναι τρίκογχη με τρούλο και πετρόρριχτη σκεπή. Ως οικισμός αναγνωρίστηκε το 1961 και προσαρτήθηκε στην τότε κοινότητα Δομιανών. Σύμφωνα με το σχέδιο Καλλικράτης, μαζί με τους Δομιανούς αποτελούν τη τοπική κοινότητα Δομιανών που ανήκει στη δημοτική ενότητα Κτημενίων του Δήμου Καρπενησίου και σύμφωνα με την απογραφή του 2011 έχει πληθυσμό 43 κατοίκους.

## Πληθυσμός

 
## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, εκδ. 1978, 2006 (ΠΛΜ)
*Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Άγιος Χαράλαμπος Ψιανών Ευρυτανίας

*Για οικισμό με το ίδιο όνομα στο νομό Ευρυτανίας δείτε το λήμμα: [[Άγιος Χαράλαμπος Κτημενίων Ευρυτανίας]]**Για οικισμούς στην Ελλάδα με το ίδιο όνομα δείτε: [[Άγιος Χαράλαμπος (αποσαφήνιση)]]*

Ο **Άγιος Χαράλαμπος** Ψιανών είναι χωριό του Δήμου Καρπενησίου στην Στερεά Ελλάδα.

## Γενικά στοιχεία
Ο Άγιος Χαράλαμπος βρίσκεται στα όρια με την Περιφερειακή Ενότητα Φθιώτιδας, στα νότια του Κρικελιώτη ποταμού, σε υψόμετρο 870 μέτρα. Απέχει περίπου 45 χιλιόμετρα νότια από το Καρπενήσι και 11 χιλιόμετρα δυτικά από τη Δομνίστα. Οι κάτοικοί του κατάγονται από τα διπλανά χωριά Ψιανά (στα βορειοδυτικά) και Καστανούλα (δυτικά) και το αποκαλούν *Βοϊδοκοιμηθιά* λόγω της περιορισμένης έκτασης για καλλιέργεια. Η περιοχή είναι κατάφυτη από έλατα και καστανιές. Η πεζοπορική διαδρομή Καστανούλα - Άγιος Χαράλαμπος - Ψιανά προσφέρει θέα στα γύρω βουνά και τον Κρικελιώτη. 

Αναγνωρίστηκε ως οικισμός το 1991 και προσαρτήθηκε στην τότε κοινότητα Ψιανών της επαρχίας Ευρυτανίας, ενώ στην απογραφή του ίδιου έτους είχε 7 κατοίκους. Αργότερα υπήχθη στον δήμο Δομνίστας και σύμφωνα με το σχέδιο Καλλικράτης μαζί με τα χωριά Ψιανά, Βύθισμα, Καστανούλα και Παλαιοχώρι αποτελούν τη τοπική κοινότητα Ψιανών που ανήκει στη δημοτική ενότητα Δομνίστας του δήμου Καρπενησίου. 

## Πληθυσμιακά στοιχεία

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Δομνίστας
Κατάλογος νησιών στο Μπανγκλαντές

Αυτός είναι **κατάλογος των [[Νησί|νησιών]] του [[Μπανγκλαντές|Μπαγκλαντές]]**.

Τα νησιά του Μπαγκλαντές είναι διάσπαρτα κατά μήκος του Κόλπου της Βεγγάλης, και το στόμιο του ποταμού Πάντμα.
Η λέξη "Τσαρ" χρησιμοποιείται σε πολλά από τα ονόματα και αναφέρεται στα νησιά με πλημμυρικά ιζήματα του Δέλτα του Γάγγη.

## Δυτικός Κόλπος της Βεγγάλης

* Ασάρ Τσαρ
* Αντάρ Τσαρ
* Τσαρ Χαρέ
* Τσαρ Λάξμι/Νήσος Μπιρσρέστα Χαμίντ
* Τσαρ Μανίκα
* Νίτζουμ Ντουίπ
* Νήσος Ραμναμπάντ
* Τσαρ Μαντάζ
* Ρανγκαμπάλι
* Ντουμπλάρ Τσαρ
* Μπουρίρ Τσαρ
* Παχίρ Τσαρ
* Ντιμέρ Τσαρ
* Τσαρ Μπαγκάλα

## Μέσος Κόλπος της Βεγγάλης

* Νήσος Μπόλα, το μεγαλύτερο νησί της χώρας
* Σάντουιπ
* Ουριρτσάρ
* Σουάρνα Ντουίπ (Τζαχατζέρ τσορ/Τζαχετζάρ τσορ)
* Χατίγια
* Νήσος Μανπούρα
* Τσαρ Σακούτσια
* Τσαρ Νιζάμ
* Τσαρ Κούκρι Μούκρι
* Νταλ Τσαρ
* Τσαρ Γκάζι
* Τσαρ Φαϊζουντίν

## Ανατολικός Κόλπος της Βεγγάλης

* Νήσος Αγίου Μαρτίνου
* Νήσος Τσχέρα
* Τζαλιαντουίπ
* Κουτούμπντια
* Νήσος Μαχεσκάλι
* Σονάντια

## Εξαφανισμένα νησιά
Νησιά που προηγουμένως υπήρχαν, αλλά σήμερα έχουν εξαφανιστεί.

* Μπολάρ Ντουίπ ένα μικρό νησάκι που βρίσκεται μεταξύ του Τεκνάφ και της Νήσου Αγίου Μαρτίνου, εξαφανίστηκε το 1861.
* Νήσους του Νότιου Ταλπατί, αμφισβητούμενο μεταξύ της Ινδίας και του Μπαγκλαντές. Το Associated Press το ανέφερε βυθισμένο τον Μάρτιο του 2010.

## Παραπομπές


Κατηγορία:Νησιά του Μπανγκλαντές
Νήσος Μπόλα

Η **Νήσος Μπόλα** (ονομάζεται επίσης **Νταχίν Σαχμπαζπούρ**) είναι το μεγαλύτερο νησί του Μπαγκλαντές με έκταση 1441 τ.χλμ. Καταλαμβάνει το μεγαλύτερο μέρος της επαρχίας Μπόλα στη διαίρεση Μπαρισάλ.

## Γεωγραφία
Βρίσκεται στο στόμα του ποταμού Μέγκνα. Υπάρχουν υπηρεσίες πλοίων που συνδέουν την πόλη Ντάκα και Μπαρισάλ.

Το Νησί έχει μήκος 130 χιλιομέτρων και έχει πληθυσμό 1.700.000 κατοίκων. Ένας χάρτης του 1776 δείχνει ότι έχει σχήμα οβάλ, όμως επί του παρόντος είναι πιο επίμηκες, λόγω της διάβρωσης από το ποταμό Μέγκνα. Το υπερυψωμένο σημείο του νησιού βρίσκεται μόλις 6 πόδια πάνω από το επίπεδο της θάλασσας.

## Κουζίνα
Η νήσος Μπόλα είναι γνωστό για το πηγμένο γάλα για τυρί Μπούφαλο (ντόι), το οποίο είναι μοναδικό στο Μπαγκλαντές. Η διαδικασία που χρησιμοποιείται έχει παραμείνη αμετάβλητη. Φτιάχνεται μέσα σε παραδοσιακές πήλινες γλάστρες και η διαδικασία διαρκεί 18 ώρες. Είναι δημοφιλές στο νησί και σερβίρεται σε ειδικές περιστάσεις, όπως γάμοι, πανηγύρια και άλλες ειδικές περιστάσεις.

## Ενέργεια
Το Νησί έχει αντιμετωπίσει χρόνια προβλήματα ηλεκτροδότησης, αν και ανακαλύφθηκε φυσικό αέριο στο Σαχμπαζπούρ το 1994. Η κυβέρνηση αποφάσισε να χτίσει ένα Εργοστάσιο το οποίο αναμένεται να είναι πλήρως λειτουργικό μέχρι τον Αύγουστο του 2015. Η κρατική Εταιρεία Δικτύου Ηλεκτρικής Ενέργειας του Μπαγκλαντές εγκαθιστά μια γραμμή μεταφοράς ρεύματος υψηλής τάσης από το νησί Μπόλα προς το νησί Μπουρχανουντίν.

## Μέσα ενημέρωσης
Υπάρχουν 14 κοινοτικοί ραδιοφωνικοί σταθμοί που βρίσκονται στον αέρα.

## Φυσικές Καταστροφές
Το 1970 επλήγη από τον καταστροφικό τυφώνα Μπόλα που κατέστρεψε τελείως το νότιο μισό του νησιού και επίσης κατέστρεψε τις καλλιέργειες ρυζιού.

Το 1995, το μισό νησί πλημμύρισε, αφήνοντας 500.000 ανθρώπους άστεγους.

Το 2005, πλημμύρες έπληξαν πάνω από μισό εκατομμύριο άτομα στο νησί. Σημαντικές πλημμύρες με τον πέρασμα των προηγούμενων μηνών και ετών έχει προκαλέσει σοβαρή διάβρωση και έχει οδηγήσει σε μια σειρά από ξεχειλισμό ποταμών. Το 2009 σημαντικός αριθμός κατοίκων του νησιού ζούσαν στις παραγκουπόλεις της Ντάκα.

## Δείτε επίσης

* Κατάλογος νησιών στο Μπαγκλαντές

## Παραπομπές

Κατηγορία:Νησιά του Μπανγκλαντές
Γεώργιος (γιος του Ανδρέα Α΄ της Ουγγαρίας)

Ο **Γεώργιος**, ουγγρ. György (2ο ήμισυ 11ου αι.) από τον Οίκο των Αρπάντ ήταν ο θρυλικός πρόγονος της γενιάς των Ντρουμμόνντ στη Σκωτία.

## Βιογραφία
Ήταν ο νόθος γιος τού Ανδρέα Α΄ της Ουγγαρίας από έναν μη χριστιανικό γάμο με μία Ουγγαρέζα.

Έπειτα ο Ανδρέας Α΄ μετεστράφη στον Καθολικισμό και νυμφεύτηκε την Αναστασία τού Κιέβου, που ήταν Ορθόδοξη. Κατά με τον (Καθολικό) νόμο τα τέκνα τού πρώτο γάμου ήταν νόθα και έτσι δεν είχαν δικαίωμα διαδοχής στον θρόνο της Ουγγαρίας.

Σύμφωνα με τον θρύλο ο Γεώργιος μετέβη στη Σκωτία και οι απόγονοί του είναι η γενιά των Ντουμμόνντ.

## Πηγές
* Kubinyi, András: Törvénytelen gyermekek a magyar középkorban. Utódok, örökösök, fattyúk (Illegitimate Children in Medieval Hungary. Offsprings, Successors, Bastards), In: Historia (Budapest) vol. 21, 7 (1999) p. 20-22, Cited(translation): "According to the chronicles, a son (György) was born to him from his lover of Marót village"

## Αναφορές


Κατηγορία:Οίκος των Άρπαντ
Δαυίδ της Ουγγαρίας

Ο **Δαβίδ**, ουγγρ. Dávid (π. 1054 - μετά το 1094) από τον Οίκο των Αρπάντ ήταν αδελφός τού Σολομών της Ουγγαρίας.

## Βιογραφία
Ήταν ο δευτερότοκος γιος τού Ανδρέα Α΄ της Ουγγαρίας και της Αναστασίας των Ρουρικιδών, κόρης τού Γιαροσλάβ Α΄ τού *Σοφού*, μεγάλου πρίγκιπα τού Κιέβου.

Ο μεγαλύτερος αδελφός του Σολομών γεννήθηκε το 1053 και το καταστατικό ίδρυσης της μονής τού Τιχάνυ τού 1055 αναφέρει, ότι ο Ανδρέας Α΄ είχε γιους, άρα ο Δαβίδ θα γεννήθηκε ανάμεσα στα δύο αυτά έτη. Κατά την εμφύλια διαμάχη που είχε ο Ανδρέας Α΄ με τον αδελφό του Μπέλα Α΄, η Αναστασία κατέφυγε με τους γιους της στην Αυστρία. Έμεινε ως το 1063, οπότε ο Μπέλα Α΄ απεβίωσε από ατύχημα. Ο Δαβίδ δεν συμμετείχε στη διαμάχη μεταξύ τού Σολομών και των εξαδέλφων τους Γκέζα Α΄ και Λαδισλάου Α΄ (γιων τού Μπέλα Α΄)· δεν ενεπλάκη με την πολιτική.

Σύμφωνα με τον ιστορικό Μορ Βέρτνερ ο Δαβίδ ήταν μέλος τού κλήρου το 1094. Το ίδιο έτος δώρησε ένα μεγάλο ποσό χρημάτων στη μονή τού Τιχάνυ, την οποία είχε ιδρύσει ο πατέρας του. Πιθανόν απεβίωσε σύντομα μετά, καθώς το ύφος τού καταστατικού της δωρεάς έχει τη μορφή διαθήκης. Το 1095 ο Λαδίσλαος Α΄ της Ουγγαρίας απεβίωσε και οι πηγές της εποχής αναφέρουν, ότι από τους πρίγκιπες επιζούσαν αυτού μόνο ο αδελφός του Λάμπερτ και οι ανιψιοί του Κολομάν και Άλμος (γιοί τού Γκέζα Α΄). Άρα ο Δαβίδ είχε αποβιώσει.

Τάφηκε στη μονή Τιχάνυ δίπλα στον πατέρα του.

## Πρόγονοι

## Παραπομπές


## Πηγές
* Wertner, Mór: "Dávid herczeg". In: W. M.: Az Árpádok családi története, Nagy-Becskerek, Pleitz Ferencz Pál Könyvnyomdája, 1892, 134–136.

Κατηγορία:Οίκος των Άρπαντ
Λαμβέρτος της Ουγγαρίας

Ο **Λάμπερτ**, ουγγρ. Lampert (απεβ. π. 1096) από τον Οίκο των Αρπάντ ήταν δούκας τού 1/3 της Ουγγαρίας.

## Βιογραφία
Ήταν ο τρίτος γιος τού Μπέλα Α΄ της Ουγγαρίας και της Ριχέτσας των Πιαστ, κόρης τού Μιέσκο Β΄ Λάμπερτ της Πολωνίας.

Ο πατέρας τού Μπέλα Α΄, ο Βαζούλ ανήκε σε πλάγιο κλάδο τού Οίκου και εκτελέστηκε το 1031. Τότε ο Μπέλα Α΄ και ο αδελφός του Ανδρέας Α΄ έφυγαν στην Πολωνία· ο Μπέλα Α΄ νυμφεύτηκε την κόρη τού εκεί βασιλιά. Όταν εξέλιπε ο κύριος κλάδος το 1046, ο μεγαλύτερος αδελφός Ανδρέας Α΄ έγινε βασιλιάς· κάλεσε τον Μπέλα Α΄ πίσω και τον έκανε δούκα τού 1/3 της Ουγγαρίας. Τότε γεννήθηκε ο Λάμπερτ. 

Το 1060 ο πατέρας τού Λάμπερτ εκθρόνισε τον Ανδρέα Α΄, που απεβίωσε· το ίδιο και ο Μπέλα Α΄ το 1063. Ο γιος τού Ανδρέα Α΄, ο Σολομών έγινε βασιλιάς με τη βοήθεια τού Ερρίκου Δ΄ της Γερμανίας. Ο Λάμπερτ με τους μεγαλύτερους αδελφούς του Γκέζα Α΄ και Λαδίσλαο Α΄ διέφυγαν στη Πολωνία. Όταν ο Γερμανικός στρατός άφησαν το βασίλειο, οι τρεις αδελφοί, ακολουθούμενοι από στρατό τού εξαδέλφου τους Βολέσλαος Β΄ ο Γενναιόδωρος, επέστρεψαν. Και οι δύο μεριές ήθελαν να αποφύγουν την εμφύλια διαμάχη. Με τη μεσολάβηση των επισκόπων το 1064 συμφωνήθηκε στο Γκυόρ, οι τρεις αδελφοί να αποδεχθούν τη βασιλεία τού Σολομώντα και να λάβουν το δουκάτο τού πατέρα τους (το 1/3 της Ουγγαρίας).

Τα επόμενα έτη οι τρεις αδελφοί συνεργάστηκαν με τον Σολομώντα ενάντια στους εχθρούς της χώρας, αλλά έπειτα εξεγέρθηκαν εναντίον του και αφού νίκησαν τον στρατό του το 1074, ο Γκέζα Α΄ ανακηρύχθηκε βασιλιάς. Το 1077 απεβίωσε και τον διαδέχθηκε ο Λαδίσλαος Α΄. Κατά τη βασιλεία τους ο Λάμπερτ θα συνέχισε την  κυβέρνηση τού δουκάτου (ή μέρους του) με έδρα το Μπιχάρ (τώρα βρίσκεται στη Ρουμανία). Προσκάλεσε Σάξονες εποίκους και ίδρυσε την πόλη Λάμπερτσζαζ, που έγινε ο πυρήνας της μέλλουσας Μπέρεγκσζαζ (νυν Μπερεχόβε Ουκρανίας). Ίδρυσε τη μονή των Λευκών Ιερέων (τού Πρεμοντρέ) στο Τίτελ (τώρα βρίσκεται στη Σερβία).

## Πρόγονοι

## Παραπομπές


## Πηγές
* Kristó, Gyula (editor): Korai Magyar Történeti Lexikon – 9–14. század (Encyclopedia of the Early Hungarian History – 9–14th centuries); Akadémiai Kiadó, 1994, Budapest; ISBN 963-05-6722-9.

Κατηγορία:Οίκος των Άρπαντ
Μπάμπινα Λούκα

Η **Μπάμπινα Λούκα** (σερβικά κυριλλικά: ) είναι χωριό της Σερβίας, ευρισκόμενο εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε 599 κατοίκους.

## Δημογραφία





## Φωτογραφίες

File:Selo Babina Luka - opština Valjevo - zapadna Srbija - Crkva Sv. apostola Luke 1.jpg|Άποψη της εκκλησίας της Μπάμπινα Λούκα.
File:Selo Babina Luka - opština Valjevo - zapadna Srbija - Crkva Sv. apostola Luke 3.jpg|Άποψη της εκκλησίας της Μπάμπινα Λούκα.
File:Selo Babina Luka - opština Valjevo - zapadna Srbija - Panorama 1.jpg|Πανοραμική άποψη της Μπάμπινα Λούκα.
File:Selo Babina Luka - opština Valjevo - zapadna Srbija - Panorama 12.jpg|Πανοραμική άποψη της Μπάμπινα Λούκα.
File:Selo Babina Luka - opština Valjevo - zapadna Srbija - Panorama 14.jpg|Πανοραμική άποψη της Μπάμπινα Λούκα.
File:Selo Babina Luka - opština Valjevo - zapadna Srbija - Panorama 17.jpg|Πανοραμική άποψη της Μπάμπινα Λούκα.
File:Selo Babina Luka - opština Valjevo - zapadna Srbija - Panorama 20.jpg|Πανοραμική άποψη της Μπάμπινα Λούκα.
File:Selo Babina Luka - opština Valjevo - zapadna Srbija - Panorama 23.jpg|Πανοραμική άποψη της Μπάμπινα Λούκα.
File:Selo Babina Luka - opština Valjevo - zapadna Srbija - Panorama 26.jpg|Πανοραμική άποψη της Μπάμπινα Λούκα.
File:Selo Babina Luka - opština Valjevo - zapadna Srbija - Panorama 8.jpg|Πανοραμική άποψη της Μπάμπινα Λούκα.
File:Selo Babina Luka - opština Valjevo - zapadna Srbija - Panorama 9.jpg|Πανοραμική άποψη της Μπάμπινα Λούκα.


## Δείτε επίσης
* Οικισμοί της Σερβίας
* Πόλεις της Σερβίας

## Παραπομπές


## Εξωτερικοί σύνδεσμοι
*  Maplandia
* 

Κατηγορία:Οικισμοί του Βάλιεβο
Σριντάρ Τσιλάλ

Ο **Σριντάρ Τσιλάλ** (γεννήθηκε το 1937) κατέχει το παγκόσμιο ρεκόρ για τα μεγαλύτερα νύχια σε ένα μόνο χέρι, με συνολικό μήκος 909.6 εκατοστών. Το μακρύτερο νύχι του Τσιλάλ μετρήθηκε ως 197.8 εκατοστά. Σταμάτησε να κόβει τα νύχια του το 1952.

Αν και είναι περήφανος για το μήκος των νυχιών του, ο Τσιλάλ έχει αντιμετωπίσει αυξανόμενες δυσκολίες λόγω του βάρους τους, συμπεριλαμβανομένης της παραμόρφωσης των δακτύλων του και την απώλεια της λειτουργίας στο αριστερό του χέρι. Η νευρική βλάβη που προκλήθηκε από το τεράστιο βάρος των νυχιών έχει προκαλέσει κώφωση στο αριστερό αυτί του Τσιλάλ.

Ο Τσιλάλ επιθυμεί τη διατήρηση των νυχιών του σε  μουσείο. Ο Τσιλάλ έκανε εμφανίσεις με νύχια του στη ρυμούλκηση, όπως το καμέο (με συνημμένα τα νύχια) στην ταινία *Jackass 2.5*.

Στις 11 Ιουλίου 2018, ο Τσιλάλ έκοψε τα νύχια του με ηλεκτρικό εργαλείο στο μουσείο Ripley's Believe It or Not! στη Νέα Υόρκη, όπου θα εκτεθούν τα νύχια του.

## Δείτε επίσης
* Λι Ρέντμοντ, η οποία κατείχε το ρεκόρ για τα μακρύτερα νύχια και στα δύο χέρια.

## Παραπομπές


Κατηγορία:Ινδοί
Νεάπολη Πάτρας (παλιά συνοικία)

Ως **Νεάπολη** καλούταν κατά το 19ο αιώνα μια κεντρική γειτονιά της Πάτρας, πολύ κοντά στο ιστορικό κέντρο της πόλης, ευρισκόμενη βορείως του Βλατερού, σύμφωνα με πολεοδομικό σχέδιο της πόλης του Σταμάτη Βούλγαρη. Η ονομασία ωστόσο έπεσε σε αχρηστία και έπαψε να ακούγεται στην πόλη.

## Λοιπά στοιχεία
Σήμερα στο νότιο τμήμα του οικιστικού ιστού της Πάτρας και εγγύς των Ζαρουχλαίικων, ανάντη του ποταμού Γλαύκου, υπάρχει συνοικία με ίδια ονομασία ακριβώς, η οποία ουδεμία σχέση έχει με την αναφερόμενη και δεν πρέπει να συγχέονται μεταξύ τους.

## Παραπομπές


## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995

## Βιβλιογραφία
* Κώστας Ν. Τριανταφύλλου, Ιστορικό λεξικόν των Πατρών, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Νεάπολις.

Κατηγορία:Συνοικίες της Πάτρας
Μούζινατς

Το **Μούζινατς** (σερβικά κυριλλικά: ) είναι χωριό της Σερβίας, ευρισκόμενο εντός του Δήμου της Σόκομπανια, ο οποίος ευρίσκεται εντός του Διαμερίσματος του Ζάγιετσαρ. Κατά την απογραφή του 2011, αριθμούσε 344 κατοίκους.

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (2002)

## Δείτε επίσης
* Οικισμοί της Σερβίας
* Πόλεις της Σερβίας

## Παραπομπές


## Εξωτερικοί σύνδεσμοι
*  Maplandia
* 

Κατηγορία:Οικισμοί της Σόκομπανια
Jessie (τηλεοπτική σειρά)

μικρογραφία|Οι συντελεστές της σειράς Τζέσι, Ντέμπι Ράιν, Πέιτον Λίστ, Κάμερον Μπόις, Καράν Μπράρ, Σκάι Τζάκσον, 2011.
**Jessie** είναι μια αμερικανική κωμική σειρά του Disney Channel, που προβλήθηκε για πρώτη φορά από τις 30 Σεπτεμβρίου 2011 μέχρι τις 16 Οκτωβρίου 2015. Αποτελεί δημιουργία της Πάμελα Έλις Ο' Κόνελ.

Βασικοί πρωταγωνιστές είναι οι Ντέμπι Ράιαν, Πέιτον Λιστ, Κάμερον Μπόις, Καράν Μπραρ, Σκάι Τζάκσον & Κέβιν Τσάμπερλιν.

## Πλοκή
Η σειρά ακολουθεί τη ζωή της Τζέσι Πρέσκοτ μιας νεαρής κοπέλας με μεγάλα όνειρα, η οποία αποφασίζει να εγκαταλείψει το Τέξας, όπου μεγάλωσε και να μετακομίσει στη Νέα Υόρκη. Εκεί, προσλαμβάνεται ως νταντά των τεσσάρων υιοθετημένων παιδιών των Μόργκαν και Κριστίνα Ρος, δύο εκατομμυριούχων που λόγω δουλειάς ταξιδεύουν συνεχώς. Εκτός από την Τζέσι, τα παιδιά Έμμα, Λουκ, Ράβι και Ζούρι, στο σπίτι ζουν επίσης ο τεμπέλης και σαρκαστικός μπάτλερ Μπέρταμ και η ασιατική σαύρα της οικογένειας που λέγεται κος Κίπλινγκ (αργότερα αποκαλύπτεται ότι ήταν θηλυκού γένους).

## Διανομή

*

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του Disney Channel
Ταμπάκα κοτόπουλου

Το **ταμπάκα κοτόπουλου** ( *tsitsila tabaka*) ή **ταπάκα κοτόπουλου** ( *tsitsila tapaka*) είναι παραδοσιακό γεωργιανό τηγανητού κοτόπουλου, το οποίο είναι επίσης δημοφιλές και σε άλλες Καυκάσιες κουζίνες. Επίσης, έγινε κοινό πιάτο εστιατόριων της Σοβιετικής κουζίνας και σήμερα βρίσκεται σε πολλά εστιατόρια σε όλη την Ανατολική Ευρώπη και την Κεντρική Ασία.

Το κοτόπουλο ψήνεται σε ένα παραδοσιακό τηγάνι που ονομάζεται τάπα (). Για να τηγανιστεί καλά, το κοτόπουλο πεπλατύνεται στο τηγάνι και πιέζεται από το βάρος. Στη σύγχρονη μαγειρική, σύνολα ειδικών τηγανιών που περιέχουν βαρύ κάλυμμα ή βίδα πατήματος χρησιμοποιούνται συχνά.

Συχνά καρυκεύεται με σκόρδο ή συνοδεύεται από παραδοσιακές γεωργιανές σάλτσες, όπως μπάζε, σατσίβι ή τκεμάλι.
Αρχείο:Chicken tabaka - Weight the chicken down.jpg|Ζυγίζοντας το κοτόπουλο κάτω στο τηγάνι
Αρχείο:Georgian chicken with hazelnuts.jpg|Ταπάκα κοτόπουλου με σάλτσα φουντουκιού


## Δείτε επίσης

* Κατάλογος πιάτων κοτόπουλου

## Παραπομπές


Κατηγορία:Γεωργιανή κουζίνα
Στέφανος Β΄ της Ουγγαρίας

Ο **Στέφανος Β΄** (ουγγρ. II István, 1101 - αρχές του 1131) από τον Οίκο των Αρπάντ ήταν βασιλιάς της Ουγγαρίας και Κροατίας (1116-31), γιος του Κολομάν. Ο μικρότερος αδελφός του Κολομάν, ο Άλμος προσπαθούσε να τον εκθρονίσει, έτσι ο Κολομάν έστεψε τον Στέφανο Β΄ από παιδί. Το 1116 διαδέχθηκε τον πατέρα του σε ηλικία 15 ετών· το ίδιο έτος η Βενετία κατέλαβε τη Δαλματία, περιοχή που δεν ανακτήθηκε έκτοτε από την Ουγγαρία. Η εξουσία του χαρακτηρίζεται από συχνές διαμάχες με τις γειτονικές χώρες.

## Βιογραφία
Ήταν ο πρωτότοκος γιος του Κολομάν της Ουγγαρίας και της Φελίτσας των Ωτβίλ, κόρης του Ρογήρου Α΄ κόμη της Σικελίας.

Ήταν δίδυμος με τον αδελφό του Λαδίσλαο, ο οποίος απεβίωσε το 1112 σε ηλικία 11 ετών. Το *Εικονογραφημένο Χρονικό* αναφέρει τη γέννησή του «το έτος Κυρίου 1101». Έλαβε το όνομα του πρώτου βασιλιά της Ουγγαρίας, που αγιοποιήθηκε το 1083, πράγμα που φανερώνει ότι προοριζόταν για διάδοχος. Ένα έγγραφο που γράφτηκε στο Ζαντάρ το 1105, αναφέρεται στον «Στέφανο τον πιο περίφημο βασιλιά μας», άρα ο Κολομάν τον έστεψε ήδη από παιδί. Αυτό έγινε για να δείξει ο Κολομάν την πρόθεσή του να τον διαδεχθεί ο γιος του.

Ο φιλόδοξος αδελφός του Άλμος, που είχε ήδη εξεγερθεί εναντίον του το 1098, εναντιώθηκε σε αυτό και έφυγε από τη χώρα. Ζήτησε πρώτα τη βοήθεια του Ερρίκου Ε΄ των Σαλίων της Γερμανίας και έπειτα του Μπολέσλαφ Γ΄ δούκα της Πολωνίας. Όταν απέτυχε, υποτάχθηκε στον Κολομάν και επέστρεψε στην Ουγγαρία· την επόμενη δεκαετία έκανε μερικές προσπάθειες να εκθρονίσει τον Κολομάν, αλλά δεν τα κατάφερε. Για να λήξει η απειλή της διαδοχής του Στεφάνου, ο πατέρας του τύφλωσε τον Άλμος και τον γιο του Μπέλα Β΄. Όταν ο Κολομάν το 1116 ασθένησε σοβαρά, φυλάκισε τον Άλμος. Το *Εικονογραφημένο Χρονικό* αναφέρει, πως καθώς επρόκειτο να αποβιώσει, έδωσε εντολή στον γιο του και τους σημαντικούς άνδρες του βασιλείου να καταλάβουν το Περεμίσλ, το οποίο είχε ανεπιτυχώς πολιορκήσει το 1099. Απεβίωσε το 1116.

## Οικογένεια
Σύμφωνα με το *Εικονογραφημένο Χρονικό* ο Στέφανος Β΄ δεν επεδίωξε να νυμφευτεί νόμιμη σύζυγο, αλλά είχε παλλακίδες και κοινές γυναίκες. Ωστόσο οι σύμβουλοί του «θλιβόμενοι, πως το βασίλειο ήταν σε λυπηρή κατάσταση και ο βασιλιάς δεν είχε διάδοχο», τον έπεισαν να νυμφευτεί. Διάλεξαν την κόρη του Ροβέρτου Α΄, πρίγκιπα της Κάπουα. Το ζεύγος δεν απέκτησε τέκνα.

## Πρόγονοι

## Παραπομπές


## Πηγές
* Cosmas of Prague: The Chronicle of the Czechs (Translated with an introduction and notes by Lisa Wolverton) (2009). The Catholic University of America Press. ISBN 978-0-8132-1570-9.
* 
* 
* The Hungarian Illuminated Chronicle: Chronica de Gestis Hungarorum (Edited by Dezső Dercsényi) (1970). Corvina, Taplinger Publishing. ISBN 0-8008-4015-1.

Κατηγορία:Οίκος των Άρπαντ
Κατηγορία:Βασιλείς της Ουγγαρίας
Κατηγορία:Βασιλείς της Κροατίας
Ισπανάχι ματσβνίτ

Το **Ισπανάχι ματσβνίτ** () είναι γεωργιανό πιάτο σαλάτας που αποτελείται από μαγειρεμένο κιμά και σπανάκι ανακατεμένο με γιαούρτι. Το σκόρδο, το αλάτι και ο κόλιανδρος προστίθενται ως αρωματικά στο πιάτο ενώ προετοιμάζεται.

## Παραπομπές


Κατηγορία:Γεωργιανή κουζίνα
Κατηγορία:Γεωργία (χώρα)-επέκταση
Μπέλα της Σλαβονίας

Ο **Μπέλα**, ουγγρ. Béla (π. 1243/9 - 1269) από τον Οίκο των Αρπάντ ορίστηκε δούκας της Σλαβονίας το 1260, αλλά άρχισε οσιαστικά να κυβερνά το δουκάτο του από το 1268.

## Βιογραφία
Ήταν ο δευτερότοκος γιος τού Μπέλα Δ΄ της Ουγγαρίας και της Μαρίας Λασκαρίνας, κόρης τού Θεοδώρου Α΄ Αυτοκράτορα των Ρωμαίων. Ήταν ο αγαπημένος του γιος.

Το έτος γέννησής του δεν είναι βέβαιο, αλά ξέρουμε ότι ήταν το μικρότερό τους τέκνο. Το προηγούμενο από αυτόν παιδί τους, η Μαργαρίτα γεννήθηκε το 1242, έτσι οι ιστορικοί Μορ Βέρτνερ, Γκυούλα Κριστό και άλλοι εκτιμούν το έτος γέννησής του π. το 1243. Διαφορετική ημερομηνία δίνει ένα καταστατικό τού 1269, που αναφέρει ότι ο Μπέλα "ήταν περίπου είκοσι ετών", έτσι θα γεννήθηκε π. το 1269.

Σε επιστολή που έγραψε ο Μπέλα Δ΄ π. το 1254 προς τον πάπα Ιννοκέντιο Δ΄, υπάρχουν τα πρώτα στοιχεία για τη ζωή τού ομώνυμου γιου του. Αναφέρεται σε ένα σχέδιο γάμου τού νεαρού Μπέλα με μία ανιψιά τού πάπα, αλλά ο γάμος δεν έγινε ποτέ.

Ο πατέρας του τον όρισε δούκα της Σλαβονίας το 1260 και αργότερα τού πρόσθεσε την Κροατία και τη Δαλματία. Τις τελευταίες περιοχές αυτές κυβερνούσε πιο πριν ο μεγαλύτερος αδελφός του Στέφανος Ε΄.

## Οικογένεια
Νυμφεύτηκε την Κουνιγκούντα των Ασκάνια, κόρη τού Όθωνα Γ΄ μαργράβου τού Βρανδεμβούργου. Όταν ο Μπέλα απεβίωσε, η Κουνιγκούντα έκανε δεύτερο γάμο με τον Βάλεραν Δ΄ δούκα τού Λίμμπουρκ.

## Πρόγονοι

## Πηγές
* Érszegi, Géza; Solymosi, László (1981). "Az Árpádok királysága, 1000–1301 [The Monarchy of the Árpáds, 1000–1301]". In Solymosi, László. Magyarország történeti kronológiája, I: a kezdetektől 1526-ig [Historical Chronology of Hungary, Volume I: From the Beginning to 1526] (in Hungarian). Akadémiai Kiadó. pp. 79–187. ISBN 963-05-2661-1.
* Fine, John V. A (1994). The Late Medieval Balkans: A Critical Survey from the Late Twelfth Century to the Ottoman Conquest. The University of Michigan Press. ISBN 0-472-08260-4.
* Kristó, Gyula; Makk, Ferenc (1996). Az Árpád-ház uralkodói [Rulers of the House of Árpád] (in Hungarian). I.P.C. Könyvek. ISBN 963-7930-97-3.
* Zsoldos, Attila (2007). Családi ügy: IV. Béla és István ifjabb király viszálya az 1260-as években [A family affair: The Conflict between Béla IV and King-junior Stephen in the 1260s] (in Hungarian). História, MTA Történettudományi Intézete. ISBN 978-963-9627-15-4.

## Αναφορές


Κατηγορία:Οίκος των Άρπαντ
Στάνινα Ρέκα

Η **Στάνινα Ρέκα** (σερβικά κυριλλικά: ) είναι χωριό της Σερβίας, ευρισκόμενο εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε 341 κατοίκους.


File:Stanina Reka - opština Valjevo - zapadna Srbija - panorama 13.jpg|Stanina Reka - πανόραμα
File:Stanina Reka - opština Valjevo - zapadna Srbija - panorama 11.jpg|Stanina Reka - πανόραμα
File:Stanina Reka - opština Valjevo - zapadna Srbija - panorama 15.jpg|Stanina Reka - πανόραμα
File:Stanina Reka - opština Valjevo - zapadna Srbija - panorama 17.jpg|Stanina Reka - πανόραμα
File:Stanina Reka - opština Valjevo - zapadna Srbija - panorama 19.jpg|Stanina Reka - πανόραμα
File:Stanina Reka - opština Valjevo - zapadna Srbija - panorama 2.jpg|Stanina Reka - πανόραμα


## Δημογραφία





## Δείτε επίσης
* Οικισμοί της Σερβίας
* Πόλεις της Σερβίας

## Παραπομπές

## Εξωτερικοί Σύνδεσμοι
*  Maplandia
* 

Κατηγορία:Οικισμοί του Βάλιεβο
Κάντσι (κέρατο)

μικρογραφία|Δύο κάντσι
Ένα **Κάντσι** () είναι ένα παραδοσιακό γεωργιανό κέρατο ποτού στο πολιτισμό ποτού, συνήθως κατασκευασμένα από ραμ ή κέρατα κατσίκας. Μερικές φορές μπορεί να κατασκευαστεί επίσης από κέρατα ταύρου.

## Δείτε επίσης

* Κέρας ποτού
* Σουμπέλ
* Τοστ (τιμή)

## Παραπομπές


Κατηγορία:Γεωργιανή κουζίνα
Κατηγορία:Πολιτισμός της Γεωργίας
Κατηγορία:Πολιτισμός ποτού
Λόζνιτσα (Βάλιεβο)

Η **Λόζνιτσα** (σερβικά κυριλλικά: ) είναι χωριό της Σερβίας, ευρισκόμενο εντός του εδάφους του Βάλιεβο, στο διαμέρισμα της Κόλουμπαρα. Κατά την απογραφή του 2011, είχε 517 κατοίκους.

## Δημογραφία





## Φωτογραφίες

File:Selo Valjevska Loznica - opština Valjevo - zapadna Srbija - panorama 1.jpg|Πανοραμική άποψη της Λόζνιτσα.
File:Selo Valjevska Loznica - opština Valjevo - zapadna Srbija - panorama 10.jpg|Πανοραμική άποψη της Λόζνιτσα.
File:Selo Valjevska Loznica - opština Valjevo - zapadna Srbija - panorama 11.jpg|Πανοραμική άποψη της Λόζνιτσα.
File:Selo Valjevska Loznica - opština Valjevo - zapadna Srbija - panorama 2.jpg|Πανοραμική άποψη της Λόζνιτσα.
File:Selo Valjevska Loznica - opština Valjevo - zapadna Srbija - panorama 3.jpg|Πανοραμική άποψη της Λόζνιτσα.
File:Selo Valjevska Loznica - opština Valjevo - zapadna Srbija - panorama 4.jpg|Πανοραμική άποψη της Λόζνιτσα.
File:Selo Valjevska Loznica - opština Valjevo - zapadna Srbija - panorama 8.jpg|Πανοραμική άποψη της Λόζνιτσα.
File:Selo Valjevska Loznica - opština Valjevo - zapadna Srbija - škola.jpg|Άποψη του σχολείου της Λόζνιτσα.
File:Selo Valjevska Loznica - opština Valjevo - zapadna Srbija - panorama 9.jpg|Πανοραμική άποψη της Λόζνιτσα.
File:Selo Valjevska Loznica - opština Valjevo - zapadna Srbija - panorama 7.jpg|Πανοραμική άποψη της Λόζνιτσα.


## Δείτε επίσης
* Οικισμοί της Σερβίας
* Πόλεις της Σερβίας

## Παραπομπές


## Εξωτερικοί σύνδεσμοι

*  Maplandia
* 

Κατηγορία:Οικισμοί του Βάλιεβο
Τούμπραβιτς

Το **Τούμπραβιτς** (σερβικά κυριλλικά: ) είναι χωριό της Σερβίας, ευρισκόμενο εντός του εδάφους του Βάλιεβο, στο διαμέρισμα της Κόλουμπαρα. Κατά την απογραφή του 2011, αριθμούσε 319 κατοίκους.



File:Tubravic - opština Valjevo - zapadna Srbija - crkva 1.jpg|Άποψη της εκκλησίας του Τούμπραβιτς.
File:Tubravic - opština Valjevo - zapadna Srbija - panorama 13.jpg|Πανοραμική άποψη του Τούμπραβιτς.
File:Tubravic - opština Valjevo - zapadna Srbija - panorama 14.jpg|Πανοραμική άποψη του Τούμπραβιτς.
File:Tubravic - opština Valjevo - zapadna Srbija - panorama 16.jpg|Πανοραμική άποψη του Τούμπραβιτς.
File:Tubravic - opština Valjevo - zapadna Srbija - panorama 18.jpg|Πανοραμική άποψη του Τούμπραβιτς.
File:Tubravic - opština Valjevo - zapadna Srbija - panorama 20.jpg|Πανοραμική άποψη του Τούμπραβιτς.
File:Tubravic - opština Valjevo - zapadna Srbija - panorama 22.jpg|Πανοραμική άποψη του Τούμπραβιτς.
File:Tubravic - opština Valjevo - zapadna Srbija - panorama 25.jpg|Πανοραμική άποψη του Τούμπραβιτς.


## Δημογραφία





## Δείτε επίσης
* Εκκλησία Αγίου Μιχαήλ (Τούμπραβιτς)
* Οικισμοί της Σερβίας
* Πόλεις της Σερβίας

## Παραπομπές

## Εξωτερικοί συνδεσμοι

*  Maplandia
* 

Κατηγορία:Οικισμοί του Βάλιεβο
Μπελόσεβατς

Το **Μπελόσεβατς** (σερβικά κυριλλικά: ) είναι χωριό της Σερβίας, ευρισκόμενο εντός του εδάφους της Πόλεως του Βάλιεβο, η οποία ανήκει στο Διαμέρισμα της Κόλουμπαρα. Σύμφωνα με την απογραφή του 2011, αριθμεί 940 κατοίκους.

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (2002)

## Φωτογραφίες

Selo Beloševac - opština Valjevo - zapadna Srbija - Panorama 1.jpg|Πανοραμική άποψη του Μπελόσεβατς.
Selo Beloševac - opština Valjevo - zapadna Srbija - Panorama 2.jpg|Πανοραμική άποψη του Μπελόσεβατς.
Selo Beloševac - opština Valjevo - zapadna Srbija - Pogled prema dolini reke Kolubare 3.jpg|Πανοραμική άποψη του Μπελόσεβατς. 
Selo Beloševac - opština Valjevo - zapadna Srbija - Pogled prema toplani grada Valjeva.jpg|Πανοραμική άποψη του Μπελόσεβατς.
Selo Beloševac - opština Valjevo - zapadna Srbija - Pogled prema industrijskoj zoni 2.jpg|Πανοραμική άποψη του Μπελόσεβατς.
File:Selo Beloševac - opština Valjevo - zapadna Srbija - Panorama 30.jpg|Πανοραμική άποψη του Μπελόσεβατς.
File:Selo Beloševac - opština Valjevo - zapadna Srbija - Panorama 31.jpg|Πανοραμική άποψη του Μπελόσεβατς.
File:Selo Beloševac - opština Valjevo - zapadna Srbija - Panorama 32.jpg|Πανοραμική άποψη του Μπελόσεβατς.
File:Selo Beloševac - opština Valjevo - zapadna Srbija - Panorama 33.jpg|Πανοραμική άποψη του Μπελόσεβατς.


## Δείτε επίσης
* Οικισμοί της Σερβίας
* Πόλεις της Σερβίας

## Παραπομπές


## Εξωτερικοί σύνδεσμοι
*  Maplandia
* 

Κατηγορία:Οικισμοί του Βάλιεβο
Αρά Χαρουτιουνιάν

Ο **Αρά Α. Χαρουτιουνιάν** ή **Αρουτιουνιάν** (αρμενικά: *Արա Հարությունյան*, ρωσικά: *Ара Арменович Арутюнян*, 1928 - 1999) ήταν διακεκριμένος Αρμένιος γλύπτης και πανεπιστημιακός που άκμασε κατά τη σοβιετική περίοδο της Αρμενίας.

## Βιογραφία
Γεννήθηκε στις 28 Μαρτίου του 1928 στο Γερεβάν της Αρμενίας (τότε αποτελούσε κομμάτι της Σοβιετικής Ένωσης) και προερχόταν από μουσική οικογένεια. Ασχολήθηκε από τα παιδικά του χρόνια με τις τέχνες και μετά την ολοκλήρωση των εγκύκλιων σπουδών του εισήχθη στο τμήμα ζωγραφικής της Σχολής Καλών Τεχνών, μεταπηδώντας αργότερα στη γλυπτική.

Αποφοιτώντας από τη σχολή εγκαινίασε μια επιτυχημένη καριέρα, αποκτώντας ευρεία αναγνώριση, ενώ εξέθεσε τις δημιουργίες του τόσο στην ΕΣΣΔ και την Αρμενία, όσο και στο εξωτερικό (Κίνα, Βουλγαρία, Ιταλία κλπ). Μεταξύ των έργων του περιλαμβάνονται εμβληματικά κτίρια και μνημεία όπως τα γλυπτά του μνημείου του Σαρνταραπάτ, το Μνημείο της Νίκης κατά τον Β΄ Παγκόσμιο Πόλεμο, η κεντρική είσοδος της Κρατικής Ακαδημίας Θεάτρου, το μνημείο του Σαγιάτ-Νοβά, καθώς και προτομές προσωπικοτήτων όπως ο εμβληματικός μουσικός Κομιτάς, ο λογοτέχνης Χοβχανές Τουμανιάν, ο ηθοποιός Μχερ Μκρτσιάν κ.ά..

Απεβίωσε στο Γερεβάν, την 28η Φεβρουαρίου του 1999.

## Έργα

Αρχείο:Eagle Sculpture with Mount Ararat Backdrop - Sardarapat War Memorial - Near Turkish Border - Armenia (18986129962).jpg|Λεπτομέρεια από το μνημείο του Σαρνταραπάτ (1968)
Αρχείο:Հուշարձան Մեծ եղեռնի զոհերին, Գաջեգործների փողոց.JPG|Μνημείο της Αρμενικής γενοκτονίας (1965)
|Ελπίδα (1984)
Αρχείο:Mayr Hayastan monumnet 23.jpg|Μητέρα Αρμενία (1967)


## Παραπομπές


## Βιβλιογραφία
* Pʻilipʻosyan, Hasmik. Margaryan, A. H. (2004). *Armenian sculpture*. Hayastani azgayin patkerasrah.
**[[Μεγάλη Σοβιετική Εγκυκλοπαίδεια]]*. **11ος**. Αθήνα: Εκδοτική Εταιρεία Ακάδημος. 1979.

Κατηγορία:Αρμένιοι γλύπτες
Κατηγορία:Σοβιετικοί καλλιτέχνες
Κατηγορία:Αποδέκτες του Τάγματος της Φιλίας των Λαών
Καλυβίτης Αχαΐας

Ο **Καλυβίτης** είναι μικρός ορεινός οικισμός του Νομού Αχαΐας, αποτελεί τμήμα της Δημοτικής Κοινότητας Διακοπτού, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Διακοπτού ως τμήμα του πρώην Δημοτικού διαμερίσματος Διακοπτού.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Καλυβίτη Αχαΐας. eetaa.gr. Ανακτήθηκε: 12/07/2018.
* Ε.Ε.Τ.Α.Α. - Διοικητικές μεταβολές Κοινότητας Διακοπτού Αχαΐας (1912-1997). eetaa.gr. Ανακτήθηκε: 12/07/2018.
* Ε.Ε.Τ.Α.Α. - Διοικητικές μεταβολές Δήμου Διακοπτού (1997-2010). eetaa.gr. Ανακτήθηκε: 12/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Διακοπτού
Κατηγορία:Δήμος Αιγιαλείας
Γεωργιανό ψωμί

μικρογραφία|Σότις πουρί
δεξιά|μικρογραφία|200x200εσ|Φούρνος ταντούρ στην λεωφόρο Ντέβον του Σικάγο σε γεωργιανό εστιατόριο για το μαγείρεμα του γεωργιανού ψωμιού
Το **γεωργιανό ψωμί** αναφέρεται στο ψωμί που προέρχεται από τη χώρα της Γεωργίας. Η λέξη პური (πούρι) σημαίνει ψωμί στα γεωργιανά. Οι ποικιλίες του γεωργιανού ψωμιού περιλαμβάνουν τις παρακάτω:

* Τόνις πουρί
* Σότις πουρί
* Χατσαπούρι

Κατηγορία:Ψωμιά
Κατηγορία:Γεωργιανή κουζίνα
Νερό Λαγκίντζε

δεξιά|μικρογραφία|Νερό Λαγκίντζε
Το **νερό Λαγκίντζε** () είναι ένα δημοφιλές γεωργιανό αλκοολούχο ποτό με βάση τη σόδα και μια ποικιλία από φυσικά σιρόπια. Παραδοσιακά  αναμιγνύεται σε ένα ποτήρι από ένα σιντριβάνι σόδας, αλλά είναι επίσης διαθέσιμο ως  εμφιαλωμένο αλκοολούχο ποτό σε μια ποικιλία γεύσεων. Οι αμερικάνοι συγγραφείς τροφίμων παρομοιάζουν την κρέμα αυγού, αλλά το αυθεντικό γεωργιανό ποτό δεν περιλαμβάνει ούτε γάλα, ούτε σιρόπι σοκολάτας.

Το νερό Λαγκίντζε είναι το όνομά του από τον Μιτροφάν Γκαλίντζε, μαθητευόμενος φαρμακοποιού στο Κουτάισι, η Γεωργία, ο οποίος το 1887 εξερεύνησε την ιδέα της χρήσης φυσικών σιροπιών, αντί των εισαγόμενων αρωματικών αποστάγματων στη δημιουργία λεμονάδων. Το 1900, το εργοστάσιο Λαγκίντζε στο Κουτάισι άρχισε να συνδυάζει μοναδικές ιδιόκτητες γεύσεις από βότανα και φρούτα. Σήμερα, το νερό Λαγκίντζε παράγεται σε ένα ευρύ φάσμα φυσικών αρωμάτων, συμπεριλαμβανομένων του κυδωνίου (αϊβά), αχλαδιών, εσπεριδοειδών, κερασιών, εστραγκόν, και άλλων. Τα νερά λαγκίντζε διανέμονται στη Ρωσία, την Ουκρανία, τις χώρες της Βαλτικής, τη Πολωνία, και την Αρμενία. Η τεχνολογία και ο πολιτισμός των νερών λαγκίντζε έχουν εγγραφεί για την λίστα Άυλης Πολιτιστικής Κληρονομιάς της Γεωργίας για το 2014.

## Παραπομπές


Κατηγορία:Γεωργιανή κουζίνα
Κουμπντάρι

Το **Κουμπντάρι** ή **Κουμπέντ** (, σβανικά: კუბედ) είναι ένα γεωργιανό πιάτο ψωμιού, το οποίο είναι ιδιαίτερα εθνικό πιάτο των Σβάνων. Στο ψωμί τοποθετείται προζύμι και αφήνεται να αυξηθεί. Η γέμιση περιέχει κομμάτια κρέατος, το οποίο μπορεί να είναι αρνίσιο, κατσικίσιο ή χοιρινό, και γεωργιανά μπαχαρικά και κρεμμύδια.  Το Κουμπντάρι εγγράφηκε στον κατάλογο της Άυλης Πολιτιστικής Κληρονομιάς της Γεωργίας το 2015.

## Δείτε επίσης
* Κατάλογος πιάτων με συστατικό το ψωμί

## Παραπομπές


Κατηγορία:Τρόφιμα με βάση το ψωμί
Κατηγορία:Γεωργιανή κουζίνα
Κατηγορία:Γεωργία (χώρα)-επέκταση
Λόφος (αποσαφήνιση)

Με την ονομασία **Λόφος** μπορεί να αναφέρονται τα εξής:

## Γεωγραφία
Λόφος (έξαρμα της Γης)

## Οικισμοί
* Λόφος Αττικής
* Λόφος Αχαΐας
* Λόφος Ελασσόνας Λάρισας
* Λόφος Θεσσαλονίκης
* Λόφος Πιερίας
* Λόφος Φαρσάλων Λάρισας
* Λόφος Χανίων

## Λογοτεχνία

* ''Λόφος'' (μυθιστόρημα)

## Δείτε επίσης
* Άρειος Πάγος (λόφος)
* Καπιτωλίνος λόφος
* Κεδρινός λόφος
* Κρόνιος λόφος
* Κυρινάλιος λόφος
* Λόφος Αρδηττού
* Λόφος Βριλησσίων
* Λόφος Ελικώνας
* Λόφος Κουφού
* Λόφος Μουνιχίας
* Λόφος Νυμφών
* Λόφος Πολίχνης Θεσσαλονίκης
* Λόφος Προφήτη Ηλία (Χαϊδάρι)
* Λόφος Σκουζέ
* Λόφος Στρέφη
* Λόφος Φιλοπάππου

Κατηγορία:Αποσαφηνίσεις ελληνικών τοπωνυμίων
Μτσάντι

μικρογραφία|Μτσάντι και Ιμερετιανό τυρί
Το **Μτσάντι** () είναι παραδοσιακό γεωργιανό καλαμποκόψωμο. Παραδοσιακά τρώγεται μαζί με λόμπιο και τυρί.

## Το μτσάντι στη λογοτεχνία
Το μτσάντι βρίσκει μια θέση στα λογοτεχνικά έργα. Έτσι, ο Γεωργιανός συγγραφέας Νοντάρ Ντουμπάντζε στο μυθιστόρημά του "Βλέπω τον ήλιο" περιγράφει τη διαδικασία της προετοιμασίας του μτσάντι και επίσης το συγκρίνει με τον Ήλιο, τη Σελήνη, τη μυλόπετρα και το ελαιοτριβείο. Ο ποιητής Βάζα Πσαβέλα στο βιβλίο «Χριστουγεννιάτικη ιστορία» () επίσης περιέχει αναφορά στο μτσάντι.

## Παραπομπές


Κατηγορία:Γεωργιανή κουζίνα
Σατσίβι

Το **Σατσίβι** (, κυριολεκτικά σημαίνει "κρύο πιάτο" στα γεωργιανά, γνωστή και ως **σάλτσα καρυδιού**) είναι μια πάστα φαγητού στην γεωργιανή κουζίνα αποτελούμενη κυρίως από καρύδια και χρησιμοποιείται σε διάφορες συνταγές. Ο όρος σατσίβι επίσης χρησιμοποιείται ως γενικό όνομα για μια ποικιλία από ορεκτικά πουλερικών, ψαριών και λαχανικών φτιαγμένα με σάλτσα σατσίβι.
αριστερά|μικρογραφία|251x251εσ|Σάλτσα καρυδιού
αριστερά|μικρογραφία|170x170εσ|Στέρλετ με σατσίβι

## Μπάζε
Η Μπάζε () είναι η πιο ευέλικτη από τις γεωργιανό σάλτσες καρύδας, που γίνεται είτε με ξύδι κόκκινου κρασιού ή χυμό ροδιού. Όπως είναι χαρακτηριστικό της γεωργιανής παλέτας, αυτή η σάλτσα είναι ελαφρώς ξινή, καθώς οι γλυκαντικές ουσίες δεν χρησιμοποιούνται συνήθως από τους Γεωργιανούς στη μαγειρική τους.

## Σατσίβι
Η Σατσίβι () είναι γεωργιανή σάλτσα από καρύδια και σερβίρεται κρύα, είτε ως μια ρίχνοντας σάλτσα για ψωμί ή σάλτσα για βραστά ή τηγανητά ή ψάρι. Παραδοσιακά, το σατσίβι αποτελούνται από καρύδια, νερό, σκόρδο, ένας συνδυασμό από αποξηραμένα βότανα, ξύδι, πιπέρι καγιέν και αλάτι για γεύση. Με τον τρόπο αυτό, το σατσίβι στον Καύκασο είναι παρόμοια με το παξιμάδι και/ή σάλτες με βάση τη ψυχανθή στο νότο, όπως οι ποικιλίες χούμους (το οποίο συχνά περιέχει το σκόρδο, χυμό λεμονιού, ταχίνι ή σουσάμι βουτύρου/πάστα) που βρίσκονται στη Συριακή, Λιβανική ή γενικά στη Λεβαντίνικη κουζίνα.

Η βραστή γαλοπούλα ή κομμάτια κοτόπουλου που τοποθετούνται στο σατσίβι είναι βάση στις χειμερινές γιορτές των διακοπών. Το πιάτο ως σύνολο συνήθως αναφέρεται επίσης ως σατσίβι. Υπάρχουν επίσης χορτοφαγικές εκδόσεις του πιάτου αυτού με μελιτζάνες ή κουνουπίδι.

Ένα παρόμοιο πιάτο βραστού κοτόπουλου με πάστα καρύδας είναι γνωστή ως Καυκάσιο κοτόπουλο στην τουρκική, Λεβαντίνικη και Αιγυπτιακή κουζίνα.

## Δείτε επίσης
* *[[Νιγκβζιάνι μπαντριτζάνι]]*
* Κατάλογος σαλτσών

## Παραπομπές


Κατηγορία:Γεωργιανή κουζίνα
Κατηγορία:Συστατικά τροφίμων
Κατηγορία:Σάλτσες
Ιερός Ναός της Μεσιτείας της Θεοτόκου (Γερεβάν)

Ο **Ιερός Ναός της Μεσιτείας της Θεοτόκου** (αρμενικά: *Քանաքեռի Սուրբ Տիրամոր Ռուս Ուղղափառ Եկեղեցի*, ρωσικά: *Храм Покрова Пресвятой Богородицы в Канакер*) είναι ναός της ρωσικής ορθόδοξης Εκκλησίας που βρίσκεται στο προάστιο Κανακέρ-Ζεϊτούν του Γερεβάν της Αρμενίας.

## Ιστορικό
Ο ναός κτίστηκε το 1912 στο Κανακέρ-Ζεϊτούν, το οποίο εκείνη την περίοδο ήταν ένα χωριό σε απόσταση μερικών χιλιομέτρων ΒΔ του Γερεβάν που υπαγόταν στο κυβερνείο του Εριβάν της Ρωσικής Αυτοκρατορίας. Ο ναός κάλυπτε τις ανάγκες των ρωσικών στρατευμάτων που στάθμευαν στην περιοχή. Σχεδιάστηκε από τον Ρώσο αρχιτέκτονα Φίοντορ Βερζμπίτσκι πάνω στα πρότυπα κατασκευής στρατιωτικών ναών. Αρχικά, η εκκλησία ήταν αφιερωμένη στον Αλέξανδρο Νιέφσκι.

Κατά την σοβιετική περίοδο, ο ναός σταμάτησε τη λειτουργία του και μετατράπηκε σε αποθήκη, για να ανοίξει εκ νέου το 1991. Το 2000 έγιναν σημαντικές εργασίες ανακαίνισης, ενώ το 2012 πραγματοποιήθηκαν επίσημοι εορτασμοί για τα 100 χρόνια από τα θυρανοίξια.

## Παραπομπές


Κατηγορία:Ρωσική Ορθόδοξη Εκκλησία
Κατηγορία:Εκκλησίες στην Αρμενία
Κατηγορία:Ανατολική Ορθοδοξία στην Αρμενία
Σιμόν Ατσικγκιοζγιάν

Ο **Σιμόν Ατσικγκιοζγιάν** (, 6 Φεβρουαρίου 1939 – 30 Απριλίου 1991) ήταν ένας από τους πρώτους Αρμένιους στρατιωτικούς διοικητές κατά τη διάρκεια του Πολέμου του Ναγκόρνο-Καραμπάχ. Θεωρείται ήρωας στην Αρμενία.

## Πρώτα χρόνια, εκπαίδευση και σταδιοδρομία
Ο Ατσικγκιοζγιάν γεννήθηκε στην πόλη Γκαλάτσι στο Βασίλειο της Ρουμανίας, στους Χοβχάνες και Σιρανουίς από την Οθωμανική Αυτοκρατορία, επιζώντες της Γενοκτονίας των Αρμενίων. Το 1946, η οικογένειά του εγκαταστάθηκε στη Σοβιετική Αρμενία. Ο Ατσικγκιοζγιάν αποφοίτησε από το Κρατικό Πανεπιστήμιο του Γερεβάν το 1960 ως μηχανικός-γεωλόγος. Από το 1961 έως το 1990, εργάστηκε στο Ινστιτούτο Γεωλογικών Επιστημών της Εθνικής Ακαδημίας Επιστημών της Αρμενίας, κερδίζοντας διδακτορικό δίπλωμα στη Γεωλογία το 1970. Είναι συγγραφέας με πάνω από 70 επιστημονικές δημοσιεύσεις στη γεωλογίας και τα ορυκτά της Αρμενίας.

## Πόλεμος του Ναγκόρνο-Καραμπάχ
Το κίνημα του Καραμπάχ που ξεκίνησε το Φεβρουάριο του 1988 και απαιτούσε την ενοποίηση της κυρίως κατοικούμενης από τους Αρμένιους Αυτόνομη Περιφέρεια του Ναγκόρνο-Καραμπάχ του Σοβιετικού Αζερμπαϊτζάν με την Αρμενία. Οι εντάσεις μεταξύ των Αρμενίων και των Αζέρων σύντομα κλιμακώθηκαν σε ένοπλη σύγκρουση, γνωστή ως Πόλεμος του Ναγκόρνο-Καραμπάχ.

Ο Ατσικγκιοζγιάν εντάχθηκε στο συνδεδεμένο με την Αρμενική Επαναστατική Ομοσπονδία απόσπασμα Αράμπο το 1989 και εξελέγη στο δημοτικό Συμβούλιο του Γερεβάν το 1990. Από τις αρχές του 1991, οι εντάσεις αυξήθηκαν σταδιακά σε ένα σημείο όπου μια ένοπλη σύγκρουση ήταν αναπόφευκτη. Στα τέλη Απριλίου του 1991, οι κοινές Σοβιετικές και Αζερικές δυνάμεις ασφαλείας διέπραξαν την Επιχείριση Δαχτυλίδι. Περιλάμβανε την απέλαση χιλιάδων αμάχων Αρμενίων από την περιοχή. Οι αρμενικές ομάδες εθελοντών είχαν επικεφαλής τον Τατούλ Κρπεϊάν (τιμήθηκε μεταθανάτια με τον τίτλο του Εθνικού Ήρωα της Αρμενίας) και ο Σιμόν Ατσικγκιοζγιάν οργάνωσε τις επιχειρήσεις αυτοάμυνας, ωστόσο οι πράξεις τους κατεστάλησαν από τις Σοβιετοαζερικές δυνάμεις. Στις 30 Απριλίου 1991 ο Ατσικγκιοζγιάν σκοτώθηκε στο χωριό Μαρτουνασέν μαζί με τον Κρπεϊάν.

## Παραπομπές


Κατηγορία:Αρμένιοι στρατιωτικοί
Μάθιου Γκρέι Γκάμπλερ

Ο **Μάθιου Γκρέι Γκούμπλερ** (Matthew Gray Gubler, 9 Μαρτίου 1980) είναι Αμερικανός ηθοποιός, σκηνοθέτης, μοντέλο, ζωγράφος και συγγραφέας παιδικών βιβλίων. Είναι περισσότερο γνωστός για τον ρόλο του ως εγκληματολόγος Dr. Σπένσερ Ριντ στην τηλεοπτική σειρά του CBS *Criminal Minds* (2005-σήμερα), στην οποία έχει σκηνοθετήσει έντεκα επεισόδια. Ο Γκάμπλερ έχει εμφανιστεί στις ταινίες *The Life Aquatic with Steve Zissou*, *(500) Days of Summer*, *Life After Beth*, *Suburban Gothic*, *Newness* και ως η φωνή του Σάιμον στο *Alvin and the Chipmunks* και στις τρεις συνέχειές του.
Έχει γράψει δύο παιδικά βιβλία, το *Rumple Buttercup: A Story of Bananas, Belonging and Being Yourself* το 2019 και το *The Little Kid with the Big Green Hand* το 2023.

## Βιογραφία
Ο Γκούμπλερ γεννήθηκε στο Λας Βέγκας της Νεβάδα και είναι ο γιος της Μέριλυν, σύμβουλου πολιτικών, και του Τζον Γκούμπλερ, δικηγόρου. Αποφοίτησε από την Ακαδημία Διεθνών Σπουδών του Λας Βέγκας, όπου ειδικεύτηκε στην υποκριτική, εξαιτίας του ότι η σχολή αυτή δεν παρείχε σπουδές στην πρώτη του επιλογή που ήταν η σκηνοθεσία. Είναι απόφοιτος του τμήματος τεχνών του Πανεπιστημίου της Νέας Υόρκης, όπου ειδικεύτηκε στην σκηνοθεσία.

## Μοντελινγκ
Καθώς σπούδαζε σκηνοθεσία στο NYU, ο Γκούμπλερ ανακαλύφθηκε από ένα ατζέντη μοντέλων και αρχισε να δουλευει με το πρακτορείο DNA Model Management για τους Tommy Hilfiger, Marc Jacobs, and American Eagle κι άλλους. Είχε μπει στη λίστα του models.com με τα 50 καλύτερα μοντέλα στην 46η θέση.

## Ζωγραφική
Τον Οκτώβριο του 2011, ο πίνακας του Γκούμπλερ με τίτλο "Mushface" πουλήθηκε στο eBay για $10,100. Δώρισε τα χρήματά στο Smith Center for the Performing Arts του Λας Βέγκας.

## Συγγραφή
Ο Γκούμπλερ έγραψε και εικονογράφησε το πρώτο παιδικό βιβλίο του Rumple Buttercup: A Story of Bananas, Belonging and Being Yourself, το οποίο εκδόθηκε στις 2 Απριλίου 2019. Μέσα σε λίγες εβδομάδες, το βιβλίο πήγε στην #1 θέση στην κατηγορία του στους New York Times Best Seller list

## Προσωπική ζωή
Ο Γκούμπλερ μοιράζει τον χρόνο του μεταξύ του Λος Άντζελες, του Λας Βέγκας και της Νέας Υόρκης.

Το 2009, ο Γκούμπλερ χτύπησε το γόνατο του ενώ χόρευε. Ακολούθησαν τρεις χειρουργικές επεμβάσεις και χρησιμοποίησε πατερίτσες και μετέπειτα μπαστούνι για σχεδόν έναν χρόνο.

Στις 27 Οκτωβρίου 2014, ο Γκούμπλερ έγινε certified minister και τέλεσε τον γάμο της συμπρωταγωνίστριάς του στο *Criminal Minds* Paget Brewster και του φίλου του Steve Damstra, στις 29 Νοεμβρίου 2014.

## Φιλμογραφία

### Άλλα

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ηθοποιοί
Κατηγορία:Αμερικανοί σκηνοθέτες
Κατηγορία:Αμερικανοί μοντέλα
Κατηγορία:Αμερικανοί ζωγράφοι
Κατηγορία:Αμερικανοί συγγραφείς